**TIETOSUOJALAUSEKE**

1. **Johdanto**

Tietosuojalla tarkoitetaan henkilötietojen suojaamista. Kun olet asiakkaana Lumijoen kunnan (”Kunta”) palveluissa (”Palvelu”) tai muutoin asioit Kunnan kanssa, Kunta kerää henkilötietojasi siinä määrin kuin se on tarpeellista asian hoitamiseksi. Henkilötiedolla tarkoitetaan sellaisia tietoja, joiden perusteella henkilö voidaan tunnistaa. Tällaisia tietoja ovat esimerkiksi nimi, sähköpostiosoite, puhelinnumero, henkilötunnus ja potilastiedot.

Olemme sitoutuneet suojaamaan Kunnan verkkosivuston (”Sivusto”) ja Palveluiden asiakkaiden yksityisyyttä soveltuvan lainsäädännön mukaisesti. Tässä tietosuojalausekkeessa kerrotaan, kuinka Kunta kerää ja käsittelee henkilötietoja, kun käytät Sivustoa ja siellä tarjolla olevia Palveluita.

1. **Käsittelyn tarkoitukset ja oikeusperuste**

**Henkilötietojen käsittelyn tarkoitukset**

Keräämme ja käsittelemme henkilötietoja, jotta:

* voit käyttää Sivustoa ja Sivustolla saatavilla olevia Palveluita
* palvelua voidaan parantaa keräämällä Palvelun käyttötietoa analyysitekniikoita hyväksikäyttäen;
* Kunta voi toteuttaa lakisääteisiä velvollisuuksia
* Palvelua voidaan hallinnoida
* voimme selvittää ja ehkäistä mahdollisia väärinkäytöksiä

**Henkilötietojen käsittelyn oikeusperuste**

Henkilötietojen käsittelylle Kunnalla on aina oikeusperuste. Lisäksi Kunta noudattaa henkilötietojen käsittelyssä ja arkistoinnissa hyvää tietojenkäsittelytapaa.

Kunnan henkilötietojen käsittely voi perustua lakiin, oikeutettuun etuun, suostumukseen tai sopimukseen:

* Kunta käsittelee henkilötietoja lakiin perustuen, kun se hoitaa Kunnan erityislakien mukaisia viranomaistoimintoja, kuten kunnallisia suunnittelu- ja hallintotehtäviä. Tällöin henkilötietojen käsittely on tarpeen yleistä etua koskevan tehtävän suorittamiseksi tai Kunnalle kuuluvan julkisen vallan käyttämiseksi.
* Kun Kunta markkinoi ja kehittää Sivustoa ja Palvelua, Kunta käsittelee henkilötietoja oikeutetun edun perusteella ylläpitääkseen ja kehittääkseen Palvelua ja Sivustoa. Lisäksi Kunta käsittelee henkilötietoja oikeutetun edun perusteella selvittääkseen ja ehkäistäkseen mahdollisia väärinkäytöksiä. Väärinkäytöksiä selvittäessä henkilötietoja voidaan myös käsitellä lakisääteisen velvoitteen perusteella.
* Käyttäjä antaa suostumuksen.
* Kun Käyttäjä ja Kunta solmivat sopimuksen, tällöin Kunta kerää ja käsittelee henkilötietoja hoitaakseen sopimuksesta johtuvat velvollisuudet. Käsittelyn sisältö riippuu kyseessä olevasta sopimuksesta.
1. **Mitä henkilötietoja keräämme?**

Keräämme Palvelun käyttäjistä tässä tietosuojalausekkeessa määriteltyjen käyttötarkoitusten kannalta tarpeellisia henkilötietoja. Henkilötietoryhmät ovat seuraavat:

* Sivuston lomakkeilla kerätyt tiedot, kuten nimi ja sähköposti
* Palveluissa käsiteltävät tiedot, kuten nimi, sähköpostiosoite, puhelinnumero tai henkilötunnus.
* Kaikilta sivuston vierailta kerätään analytiikkatietoa evästeiden avulla. Tästä voit lukea lisää evästekäytännöstä.
* Kerätyistä tiedoista johdetaan seuraavanlaisia tietoja:
	+ Johdettu tieto on päätelty analytiikan avulla Palvelun havaitusta käytöstä ja/tai asiakkaan itse antamista tiedoista esimerkiksi käyttäjän mahdolliset kiinnostuksen kohteet tai segmentointi tietynlaisten käyttäjien ryhmään.
1. **Kuinka kauan tietoja säilytetään?**

Henkilötietoja säilytetään vain niin kauan kuin niitä tarvitaan sitä tarkoitusta varten, jota ne kerättiin tai lain salliman enimmäisajan. Henkilötietojen säilytysjakson pituus vaihtelee siis tiedoista riippuen.

1. **Henkilötietojen jakaminen**

**Lakiin perustuen**

Henkilötietojasi voidaan luovuttaa toimivaltaisen viranomaisen esittämien vaatimusten ja lakiin perustuvien edellytysten mukaisesti.

**Palveluntarjoajat**

Henkilötietoja jaetaan siinä laajuudessa kuin kolmannet osapuolet tarvitsevat pääsyn Kunnan henkilötietoihin Palveluiden tarjoamiseksi tämän tietosuojalausekkeen määrittelemissä tarkoituksissa. Tällöin henkilötietojen suojauksesta huolehditaan ja asiasta sovitaan lainsäädännön edellytysten mukaisesti.

**Tieteellinen tutkimus**

Voimme luovuttaa tietoja tieteellistä tai historiallista tutkimusta varten soveltuvan lainsäädännön mukaisesti.

1. **Kansainväliset tietojen siirrot**

Jotkin käyttämistämme palveluntarjoajista sijaitsevat Euroopan talousalueen ulkopuolella. Tällöin henkilötietojasi saatetaan siirtää eri maiden välillä. Tällaiset siirrot voivat sisältää henkilötietojen luovutuksia EU- tai ETA-alueen ulkopuolelle sellaisiin maihin, joiden henkilötietojen käsittelyä koskeva lainsäädäntö poikkeaa Suomen lain vaatimuksista. Huolehdimme tällöin henkilötietojen suojan riittävästä tasosta esimerkiksi sopimalla asiasta henkilötietojen käsittelijän kanssa käyttäen mallisopimuslausekkeita tai muita tietosuojalainsäädännön mukaisia keinoja henkilötietojen siirtoon kolmansiin maihin.

1. **Henkilötietojen suojaus**

Käytämme ajantasaisia käytäntöjä henkilötietojen suojelemiseksi. Tämä tarkoittaa sitä, että käytämme fyysisiä, hallinnollisia ja teknisiä suojaustoimenpiteitä pienentääksemme henkilötietojen hävikin riskiä ja vähentääksemme väärinkäytöksiä sekä luvatonta käyttöä, julkaisua tai muokkausta. Tallennamme henkilökohtaiset tietosi suojatuille palvelimille, jolloin vain valtuutetut henkilöt voivat käyttää näissä palvelimessa olevia tietoja.

1. **Kolmansien palvelut**

Tämä tietosuojaseloste soveltuu vain Kunnan tarjoamaan Sivustoon tai Palveluun.

1. **Tietosuojalausekkeen muutokset**

Voimme muuttaa tätä tietosuojalauseketta. Muutettu tietosuojalauseke on saatavilla Palvelussamme, jotta käyttäjät ovat aina tietoisia siitä, miten heidän henkilötietojaan käsitellään.

1. **Sinun tietosuoja-asetuksen mukaiset oikeutesi**

**Tarkastusoikeus**

Sinulla on oikeus tarkastaa, mitä sinua koskevia tietoja olemme tallentaneet. Toimitamme tiedot lain edellyttämässä muodossa.

**Oikeus vaatia tiedon oikaisemista**

Sinulla on oikeus vaatia esimerkiksi väärän tai epätarkan tiedon korjaamista tai täydentämistä.

**Oikeus vaatia tiedon poistamista**

Voit pyytää meitä poistamaan henkilötietosi järjestelmistämme. Suoritamme pyyntösi mukaiset toimenpiteet, jos meillä ei ole oikeutettua syytä olla poistamatta tietoa. Tiedot eivät välttämättä poistu välittömästi kaikista varmuuskopio- tai muista vastaavista järjestelmistämme.

**Oikeus rajoittaa tiedon käsittelyä**

Voit pyytää meitä rajoittamaan tiettyjen henkilötietojesi käsittelyjä. Tietojen käsittelyn rajoittamista koskeva pyyntö saattaa johtaa rajoitetumpiin mahdollisuuksiin käyttää internetsivujamme sekä palveluitamme.

**Oikeus vastustaa tiedon käsittelyä**

Voit myös pyytää rajoituksia henkilötietojesi käsittelyyn, mikäli tietojasi käsitellään muihin tarkoituksiin kuin palvelumme suorittamiseksi tai laista aiheutuvan velvollisuuden täyttämiseksi. Henkilötietojen käsittelyn vastustaminen saattaa johtaa rajoitetumpiin mahdollisuuksiin käyttää internetsivujamme. Sinulla on oikeus kieltäytyä sähköisestä suoramarkkinoinnista seuraamalla ohjeita, jotka on sisällytetty kaikkiin lähettämiimme markkinointiviesteihin.

**Oikeus siirtää tiedot järjestelmästä toiseen**

Sinulla on oikeus saada henkilötietosi meiltä jäsennellyssä ja yleisesti käytetyssä muodossa, jotta voit välittää tiedot toiselle rekisterinpitäjälle.

**Oikeus peruuttaa suostumus**

Jos tietojesi käsittely perustuu suostumukseen, sinulla on oikeus peruuttaa suostumus milloin tahansa.

1. **Oikeuksiesi käyttäminen**

Voit käyttää oikeuksiasi lähettämällä kirjeen tai sähköpostin sisältäen nimesi, osoitteesi, puhelinnumerosi ja kopion voimassaolevasta henkilöllisyystodistuksesta. Voimme pyytää lisätietoja, jotka ovat tarpeen henkilöllisyytesi varmentamiseksi.

Jos koet henkilötietojesi käsittelyn olevan ristiriidassa voimassaolevan lainsäädännön kanssa, voit tehdä valituksen paikalliselle tietosuojavalvontaviranomaiselle.

1. **Kuka on rekisterinpitäjä ja kehen voin ottaa yhteyttä?**

Rekisterinpitäjä on:

Lumijoen Kunta

Tietosuojavastaava on Kyösti Rajaniemi.

Yhteyttä henkilötietoja koskevissa asioissa voit ottaa:

Kunnankuja 1, 91980 Lumijoki

kirjaamo@lumijoki.fi